অপরদিকে ঠিক একই চিত্র উলুবেড়িয়ার গরুহাটায় রাস্তার পাশের বাজারেও। একরকম বারুদের স্তূপ নিয়ে কেনাকাটা চলছে রোজই। আরতো বেশি দিন নেই কালি পুজোর। প্রবীর মেউরের বাড়িতে বিস্ফোরণের পরের দিন হাওড়া গ্রামীণ জেলা পুলিশ সুপার গৌরব শর্মা বলেছিলেন, ‘‘ওই ব্যক্তি বাজি তৈরির মশলা পেয়েছিলেন কোথা থেকে, তা খতিয়ে দেখা হচ্ছে।” আর বাস্তবের চিত্রটা পরিষ্কার করে দিচ্ছে যে পুলিশ, প্রশাসনের নাকের ডগায় বসে খোলা বাজারেই চলছে এই ব্যবসা। উলুবেড়িয়া বাজার ঘুরে বহু দোকানেই পাওয়া যাচ্ছে বাজির মশলা। যে খুশি তার প্রয়োজন মতো কিনে নিতে পারেন।